ཇོ་ནང་གཞན་སྟོང་བགྲོ་གླེང་ཐེངས་བཅུ་གསུམ་པ་འཆར་ཅན་ལྟར།བོད་ཟླ་༤ཚེས་༢༡སྟེ་ཕྱི་ཟླ་༦པའི་ཚེས་༤ནས་བཟུང་ཉིན་གྲངས་༡༥རིང་།གདན་ས་ཆེན་པོ་མགོ་ལོག་ལུང་སྐྱ་དགོན་དཔལ་ངེས་དོན་མི་འགྱུར་བདེ་ཆེན་གླིང་དུ་བཀོད་སྒྲིག་ཕུན་སུམ་ཚོགས་པའི་ངང་འཚོགས་ཤིང་།དགོན་སྡེ་བཞི་བཅུ་ལྷག་ནས་སློབ་གཉེར་བ་ཉིས་སྟོང་བདུན་བརྒྱ་ལྷག་འཛོམས་ནས་མདོ་སྔགས་གཞུང་ལུགས་རྒྱ་མཚོའི་གནད་ལ་ལུང་རིགས་དྲི་མ་མེད་པས་བགྲོ་གླེང་མཐར་ཕྱིན་པ་གནང་སྟེ།དེ་རིང་གཟི་བརྗིད་དང་རྒྱལ་ཁའི་ངང་མཇུག་ཡོངས་སུ་གྲུབ་པར་མཛད་ཡོད།